62020TO0092(01)_INF
A Törvényszék (második tanács) 2021. február 11‑i végzése –Fryč kontra Bizottság
(T‑92/20. sz. ügy)
„Szerződésen kívüli felelősség – Állami támogatások – Csoportmentességi rendeletek – A cseh hatóságok által bizonyos vállalkozásoknak nyújtott támogatási program – Az említett programot jóváhagyó bizottsági határozat – Elkésettség miatt elutasított megsemmisítés iránti kereset – A Bizottság és az uniós bíróságok jogi aktusai által állítólagosan okozott kár – Elévülés – Részben nyilvánvalóan elfogadhatatlan kereset – Okozati összefüggés – Részben nyilvánvalóan minden jogi alapot nélkülöző kereset”
1.
Kártérítési kereset – Elévülési idő – Kezdet – Normatív aktuson alapuló felelősség – Az aktus káros következményei bekövetkezésének időpontja
(EUMSZ 340. cikk, második bekezdés; a Bíróság alapokmánya, 46. cikk)
(lásd: 18. pont)
2.
Kártérítési kereset – Elévülési idő – Megszakadás – Feltételek – Keresetlevél benyújtása az uniós bírósághoz vagy a hatáskörrel rendelkező intézménynek címzett előzetes kérelem benyújtása – A keresetlevél fogalma e tekintetben – Megsemmisítés iránti keresetlevél – Kizártság
(EUMSZ 340. cikk; a Bíróság alapokmánya, 46. cikk)
(lásd: 22. pont)
3.
Szerződésen kívüli felelősség – Feltételek – Okozati összefüggés – Bizonyítási teher
(EUMSZ 340. cikk, második bekezdés)
(lásd: 30. pont)
4.
Szerződésen kívüli felelősség – Feltételek – Jogellenesség – Kár – Okozati összefüggés – Valamelyik feltétel hiánya – A kártérítési kereset egészének elutasítása
(EUMSZ 340. cikk, második bekezdés)
(lásd: 28., 31. pont)
Tárgy
Először is a Szerződés 87. és 88. cikke alkalmazásában a támogatások bizonyos fajtáinak a közös piaccal összeegyeztethetőnek nyilvánításáról szóló, 2008. augusztus 6‑i 800/2008/EK bizottsági rendelet (általános csoportmentességi rendelet) (HL 2008. L 214., 3. o.) elfogadása, másodszor a 2007. december 3‑i határozat Bizottság általi elfogadása, és az említett határozat kihirdetésének elmaradása, harmadszor a felperes 2016 és 2018 között benyújtott panaszaival kapcsolatos nem megfelelő bizottsági ügyintézés, negyedszer a 2019. szeptember 5‑iFryč kontra Bizottság végzés (C‑230/19 P, nem tették közzé, EU:C:2019:685), és a 2019. január 15‑iFryč kontra Bizottság végzés (T‑513/18, nem tették közzé, EU:T:2019:22) elfogadása miatt a felperes által állítása szerint elszenvedett kár megtérítése iránt az EUMSZ 268. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Cseh Köztársaság beavatkozási kérelméről már nem szükséges határozni.
3)
Petr Fryč maga viseli saját költségeit, valamint köteles viselni az Európai Bizottság részéről felmerült költségeket, a beavatkozási kérelemmel kapcsolatos költségek kivételével.
4)
Petr Fryč és a Bizottság maguk viselik a beavatkozási kérelemmel kapcsolatban felmerült saját költségeiket.